17.7.2023
DA
Den Europæiske Unions Tidende
C 252/37
Appellanten har nedlagt følgende påstande — Appellen antages til realitetsbehandling, og appellanten gives medhold. — Rettens kendelse af 30. marts 2023 i sag T-567/22 ophæves i sin helhed. — Der gives fuldt ud i medhold i de for Retten nedlagte påstand, og der tages følgelig stilling til sagens realitet. — Kommissionens delegerede forordning (EU) 2022/1214 af 9. marts 2022 om ændring af delegeret forordning (EU) 2021/2139 for så vidt angår økonomiske aktiviteter i visse energisektorer og delegeret forordning (EU) 2021/2178 for så vidt angår offentliggørelse af specifikke oplysninger vedrørende disse økonomiske aktiviteter annulleres. — Under alle omstændigheder tilpligtes Kommissionen at betale sagsomkostningerne.
Anbringender og væsentligste argumenter Til støtte for appellen har appellanten fremsat — to anbringender vedrørende ophævelse af kendelsen: 1.
Retten begik en retlig fejl ved i den appellerede kendelses præmis 16-27 at fastslå, at appellanten ikke havde søgsmålskompetence til at anlægge sag i eget navn i henhold til artikel 263, stk.
4, TEUF. 2.
Retten begik en retlig fejl og anlagde et åbenbart urigtigt skøn ved i den appellerede kendelses præmis 28-42 at fastslå, at appellanten ikke havde søgsmålskompetence til at anlægge sag på sine medlemmers vegne i henhold til artikel 263, stk.
4, TEUF. — fem anbringender vedrørende annullation af forordningen: 1.
Proceduren er behæftet med uregelmæssigheder, for så vidt som den indebærer tilsidesættelse af bestemmelserne i forordning 2020/852 af 18. juni 2020. 2.
Taksonomireglerne er blevet tilsidesat. 3.
Artikel 19 i forordning 2020/852 af 18. juni 2020 er blevet tilsidesat, og formålene er ikke tilstrækkeligt ambitiøse. 4.
EU-rettens almindelige principper er blevet tilsidesat og nærmere bestemt forsigtighedsprincippet som omhandlet i artikel 19 i forordning 2020/852. 5.
Der består et modsætningsforhold mellem investeringer i kernekraft og grønne investeringer med hensyn til økonomiske oplysninger.